Public procurement notice: Contract Award Notice
Published: 2025-03-10
Buyer: Vankiterveydenhuollon yksikkö
Country: FI
Region: FI1B1
Contract type: Supplies
Procedure: Open procedure
CPV classification: 33000000 | 33600000: Pharmaceutical products
Estimated value: 6000000 EUR
Award criteria: price

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Hankinta ylittää EU-kynnysarvon. Hankintamenettelynä käytetään hankintalain 32 §:n mukaista avointa menettelyä. Menettelyn vaiheet ovat seuraavat: Hankintayksikkö 1. Avaa tarjoukset 2. Tarkastaa tarjoajien soveltuvuutta koskevat vastaukset ESPD-lomakkeen tiedoista ja tarjoustiedoista 3. Tarkastaa tarjousten tarjouspyynnön mukaisuuden ja vertaa tarjoukset 4. Valitsee parhaat tarjoukset 5. Tekee hankintapäätökset ja antaa päätökset tiedoksi kaikille tarjoajille sekä pyytää ja tarkastaa soveltuvuutta koskevat todistukset ja selvitykset 6. Solmii hankintasopimukset voittajien kanssa Hankintasopimus syntyy vasta kirjallisen sopimuksen allekirjoittamisella. EU-kynnysarvon ylittävässä hankinnassa hankintasopimus voidaan tehdä aikaisintaan 14 päivän kuluttua siitä, kun tarjoaja on saanut tai hänen katsotaan saaneen päätös perusteluineen tiedoksi. Tilaaja voi keskeyttää hankintamenettelyn osittain tai kokonaan todellisesta ja perustellusta syystä. Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta. Tarjousasiakirjat ovat saatavissa suomen kielellä.
Vankiterveydenhuolto (myös "Hankintayksikkö" tai "Tilaaja") pyytää tarjouksia lääkevalmisteista ja niihin rinnastettavista tuotteista hankintakaudelle 2025–2026 tämän tarjouspyynnön mukaisesti. Kyseessä on useamman hankintayksikön yhteishankinta. Lääkevalmisteet ja niihin rinnastettavat tuotteet tulevat Vankiterveydenhuollon yksikön, Niuvanniemen sairaalan ja Vanhan Vaasan sairaalan tarpeisiin. Kilpailutuksen hoitaa Vankiterveydenhuolto. Hankinta koskee myös maitohappobakteerivalmisteita ja niitä vastaavia valmisteita, vapaan kaupan tuotteina myytäviä vitamiini- ja hivenaineita, perusvoiteita, silmien kostutustippoja, täydennysravintovalmisteita, tupakoinnin lopettamisen tukena käytettäviä valmisteita, kylmägeelejä ja CE –merkittyjä terveydenhuollon tarvikkeita mm. huuhteita ja nenän- ja korvanhoitovalmisteita. Hankinnan kohde ja sitä koskevat vaatimukset on kuvattu tässä tarjouspyynnössä sekä hankinnan asiakirjoissa ja sopimusluonnoksessa. Hankinta on jaettu teknisesti kahteen osaan: 1. Rivituotteet ja 2. Minikorit, jotka jakautuvat edelleen alaosa-alueisiin. Tarjouksen voi jättää yhdestä tai useammasta osa-alueesta. Hankinnasta perustetaan rivituote- ja minikorikohtaiset puitejärjestelyt. Jokaiseen rivituote- ja minikorikohtaiseen puitejärjestelyyn valitaan pääsääntöisesti yksi toimittaja, lukuun ottamatta niitä ennalta ilmoitettuja poikkeusperusteita, jolloin rivituote- ja minikorikohtaiseen puitejärjestelyyn voidaan valita kaksi toimittajaa. On mahdollista, että johonkin rivituotteeseen tai minikoriin ei tule yhtään tarjousta tai hyväksyttävää tarjousta. Sopimuskausi on 24 kuukautta (2 vuotta). Sopimuksen tavoitteena on kattaa hankintakausi 01.01.2025-31.12.2026. Seuraavan hankintakauden tarjouspyynnön julkaisuajankohta on n. touko-kesäkuu 2026. Hankinnan enimmäisarvo on kokonaisuudessaan 8 miljoonaa euroa (ALV 0 %). Sopimukset eivät muodosta tilaajalle määräostovelvoitetta tai toimittajalle yksinoikeutta lääkkeiden ja niihin rinnastettavien tuotteiden toimituksiin.
Tarjousvertailun lähtökohtana on, että myyntiluvallisten lääkkeiden katsotaan täyttävän lääkkeiden turvallisuudelle ja tehokkuudelle määritellyt vähimmäisvaatimukset. CE- merkittyjen terveydenhuollon tarvikkeiden osalta katsotaan turvallisuus ja yleinen käyttötarkoitukseen sopivuus näytetyksi kyseisen merkinnän yhteydessä. Jokainen rivituote ja minikori vertaillaan erikseen. Rivituote- tai minikorikohtaiseen puitejärjestelyyn valitaan lähtökohtaisesti yksi toimittaja. Toinen toimittaja voidaan valita, jos vaikeahoitoisten potilaiden yksilöllinen hoidon toteuttaminen niin edellyttää tai avatun lääkepakkauksen säilyvyys poikkeaa avaamattoman pakkauksen kestoajasta (NIUVA ja VVS) tai tuote soveltuu paremmin annosjakeluun (VTH).
Ks. Hankinnan kuvaus. Tarjoaja voi tarjota ATC-koodin otsikon alla olevia tuotteita vapaasti. Myös useita eri pakkauskokoja voi tarjota, jolloin tarjoaja tekee lisärivin tarvittaessa. Lisättäessä lisää rivejä tarjoajan on varmistettava, että uusi rivi tulee alkuperäisen rivituotteen alle. Tarjoaja voi antaa samasta rivituotteesta eri nimisiä/kauppanimisiä tarjouksia. Huomioi, että rivituotteen vahvuuksia ja lääkemuotoa ei saa muuttaa tai otsikossa voi olla vaatimuksia/ehtoja, jotka tulee ottaa huomioon ko. otsikon alla olevien tuotteiden osalta.
Ks. Hankinnan kuvaus. Jokaisen minikorin kohdalla, korissa ilmoitettua jokaista tuotetta on tarjottava. Minikorien sisällä osa- tarjoukset eivät ole siten sallittuja. Tarjoajan ei ole sallittua lisätä uusia rivejä minikorin sisällä. Potilas- ja lääkitys- turvallisuuden takia vain kauppanimeltään samoja valmisteita sallitaan tarjottavan minikorin sisällä. Mikäli jokin tuote jää minikorin osalta tarjoamatta, tarjoajan tarjous hylätään tällaisen minikorin osalta. Huomioi, että minikorin otsikossa voi olla vaatimuksia tai ehtoja minikorin tuotteille, jotka tulee ottaa huomioon ko. otsikon alla olevien tuotteiden osalta.


Winner: Essential Pharma Limited
Number of bids: 28